turjo4nis/wikipedia-bn-dump-20250701 huggingface dataset:
স্যার টমাস হোবার্ট এলিস

স্যার টমাস হোবার্ট এলিস (১১ অক্টোবর ১৮৯৪ – ১২ ডিসেম্বর ১৯৮১) পূর্ব পাকিস্তানের গভর্নর ছিলেন। ২১ সেপ্টেম্বর ১৯৫৪ থেকে ২২ ডিসেম্বর ১৯৫৪ পর্যন্ত তিনি দায়িত্ব পালন করেন।

জন্ম ও প্রাথমিক জীবন 
স্যার টমাস হোবার্ট এলিস ১১ অক্টোবর ১৮৯৪ সালে ইংল্যান্ডের ওয়েস্ট ইয়র্কশায়ারের লিডস মেট্রোপলিটন বরো শহরের ফার্সলেতে জন্মগ্রহণ করেন।

কর্মজীবন 
স্যার টমাস হোবার্ট এলিস ম্যানচেস্টার গ্রামার স্কুল এবং দ্য কুইন্স কলেজ, অক্সফোর্ড থেকে স্নাতক ডিগ্রি অর্জন করেন। ১৯১৯ সালে তিনি ইন্ডিয়ান সিভিল সার্ভিসে যোগ দেন। তিনি স্থানীয় বেশ কয়েকটি পদে দায়িত্ব পালন করেন। আগস্ট ১৯৩৮ সালে তিনি যশোরের অতিরিক্ত জেলা ও দায়রা জজ হন। একই বছর তাকে সমঝোতা বোর্ডের চেয়ারম্যান করা হয়। ১৯৪২ সালে তাকে বাংলায় বিমান হামলা প্রাকসচেতনতার বিশেষ কর্মকর্তা করা হয়। 

১৯৪৪ থেকে ১৯৪৭ সাল পর্যন্ত তিনি কলকাতা উচ্চ আদালতের অতিরিক্ত বিচারক এবং ১৯৪৭  থেকে ১৯৫৩ সাল পর্যন্ত পূর্ববাংলা হাইকোর্টের দায়িত্বে ছিলেন। ১৯৫২ সালের ভাষা আন্দোলনের সময় পুলিশের তদন্তকারী সংস্থার দায়িত্বে ছিলেন তিনি। ১৯৫৩ থেকে ১৯৫৪ সাল পর্যন্ত তিনি পূর্ব বাংলা হাইকোর্টের প্রধান বিচারপতি ছিলেন। জানুয়ারি ১৯৫৩ সালে তাকে ব্রিটিশ সরকার নাইট ব্যাচেলর করে।

মৃত্যু 
স্যার টমাস হোবার্ট এলিস ১২ ডিসেম্বর ১৯৮১ সালে মৃত্যু বরণ করেন।

তথ্যসূত্র 

১৯৮১-এ মৃত্যু
নাইটস ব্যাচেলর
পূর্ব পাকিস্তানের গভর্নর
১৮৯৪-এ জন্ম
কলকাতা উচ্চ আদালতের বিচারক
মোজাফফরুদ্দিন

মোজাফফরুদ্দিন ছিলেন পাকিস্তান সেনাবাহিনীর কর্মকর্তা এবং পূর্ব পাকিস্তানের প্রাক্তন গভর্নর।

কর্মজীবন 
২৬ মার্চ ১৯৬৯ সালে জেনারেল ইয়াহিয়া খান সামরিক আইন ঘোষণা করেন এবং মোজাফফরুদ্দিনকে পূর্ব পাকিস্তানের প্রধান সামরিক আইন প্রশাসক হিসাবে নিয়োগ করেন। মোজাফফরুদ্দিন তৎকালীন পূর্ব পাকিস্তানের ১৪ তম পদাতিক বিভাগের জেনারেল অফিসার কমান্ডিং ছিলেন। তিনি ২৫ মার্চ  ১৯৬৯ সাল থেকে ২৩ আগস্ট ১৯৬৯ পূর্ব পাকিস্তানের ভারপ্রাপ্ত গভর্নর ছিলেন। পরবর্তীতে তাকে পশ্চিম পাকিস্তানের কৃষি উন্নয়ন কর্পোরেশনের চেয়ারম্যান করা হয়।

তথ্যসূত্র 

জন্মের বছর অনুপস্থিত (জীবিত ব্যক্তি)
পাকিস্তানি জেনারেল
পূর্ব পাকিস্তানের গভর্নর
জীবিত ব্যক্তি
সুলতানউদ্দিন আহমদ

সুলতানউদ্দিন আহমদ ছিলেন একজন বাংলাদেশী রাজনীতিবিদ এবং  কূটনীতিক যিনি পূর্ব পাকিস্তানের গভর্নর হিসাবে দায়িত্ব পালন করেন। তিনি ২৬ এপ্রিল ১৯৫৮ সালে পূর্ব পাকিস্তানের গভর্নর হিসেবে নিয়োগপ্রাপ্ত হন এবং ৩ মে ১৯৫৮ সালে দায়িত্ব গ্রহণ করেন।

জন্ম ও প্রাথমিক জীবন 
সুলতানউদ্দিন আহমদ ১৯০২ সালে পূর্ব বাংলার মুন্সীগঞ্জে জন্মগ্রহণ করেন। তিনি ১৯২২ সালে বি. এ., ১৯২৪ সালে এম. এ. এবং ১৯২৬ সালে বি. এল. ডিগ্রি ঢাকা বিশ্ববিদ্যালয় থেকে অর্জন করেন। । ছাত্র জীবনে তিনি সলিমুল্লাহ মুসলিম হলের ছাত্র ইউনিয়নের ভাইস প্রেসিডেন্ট নির্বাচিত হন (১৯২৪-১৯২৫)

পেশা 

সুলতানউদ্দিন আহমদ ১৯২৭ সালে ঢাকায় আইন অনুশীলন শুরু করেন। তিনি ঢাকা বিশ্ববিদ্যালয়ের আইন বিভাগের প্রভাষক, ঢাকা বিশ্ববিদ্যালয়ের কোষাধ্যক্ষ, এক্সিকিউটিভ কাউন্সিল ও একাডেমিক কাউন্সিলের সদস্য ছিলেন। তিনি ঢাকা বিশ্ববিদ্যালয়ের স্বল্প সময়ের জন্য তিনবার ভারপ্রাপ্ত উপাচার্যও ছিলেন। তিনি ১৯৪৪ থেকে ১৯৫০ সালে পূর্ব পাকিস্তানের পাবলিক প্রসিকিউটর ১৯৫০ থেকে ১৯৫২ তে পূর্ব পাকিস্তান সরকারের লিগ্যাল রিমেম্বারেন্সার ছিলেন। জনাব আহমদ সমবায় আন্দোলনের সঙ্গে সক্রিয়ভাবে যুক্ত ছিলেন  তিনি ঢাকা কেন্দ্রীয় সমবায় ব্যাংকের পরিচালক এবং ডেপুটি চেয়ারম্যান ছিলেন এবং চার বছর স্টেট ব্যাংক অফ পাকিস্তানের পরিচালক ছিলেন।

তিনি মুসলিম লীগের সহকারী সম্পাদক ছিলেন। ১৯৪৩ সালে তিনি বঙ্গীয় আইনসভায় নির্বাচিত হয়েছিলেন। তিনি ১৯৪৭ অবধি দায়িত্ব পালন করেন। ভারত বিভাগের পর ১৯৫২ সালে এপ্রিলে তিনি মিয়ানমারে পাকিস্তানের রাষ্ট্রদূত নিযুক্ত হন। ১৯৫৩ সালের এপ্রিলে তাকে চীনের রাষ্ট্রদূত করা হয়। ২৬ এপ্রিল ১৯৫৮ সালে তাকে পূর্ব পাকিস্তানের গভর্নর নিযুক্ত হন এবং ৩ মে শপথ গ্রহণ করেন। ঢাকার উচ্চ আদালতের প্রধান বিচারপতি, বিচারপতি আমিন আহমদ গভর্নর হাউসে শপথ গ্রহণ করান, এবং প্রদেশের স্বরাষ্ট্র সচিব জনাব এ. কিউ. আনসারি নিয়োগপত্র পাঠ করেন। শপথ গ্রহণ অনুষ্ঠানের পর, পূর্ব পাকিস্তানের মুখ্যমন্ত্রী আতাউর রহমান খান গভর্নরের সঙ্গে তার মন্ত্রিসভার সদস্যদের পরিচয় করিয়ে দেন। ৭ অক্টোবর পাকিস্তানে সামরিক আইন জারির পর ১০ অক্টোবর ১৯৫৮ সালে আহমদকে তার পদ থেকে অপসারণ করা হয়।

জাকির হোসেন তার পরবর্তী রাজ্যপাল হিসাবে নিযুক্ত করা হয়। জানুয়ারী ১৯৫৯ সাল থেকে  জানুয়ারী ১৯৬৪ সাল পর্যন্ত তিনি ইন্দোনেশিয়ায় পাকিস্তানের রাষ্ট্রদূতের দায়িত্ব পালন করেন। ১৯৬৪-১৯৬৫ সাল পর্যন্ত তিনি জাতিসংঘের সাধারণ পরিষদে পাকিস্তানের প্রতিনিধি দলের সদস্য ছিলেন।

মৃত্যু  
সুলতানউদ্দিন ১৯৭৭ সালের ৮ই এপ্রিল তার শেষ নিঃশ্বাস ত্যাগ করেন। আহমদ ছিলেন মৃদুভাষী, অতিথিপরায়ণ এবং একজন বিদ্বান ব্যক্তিত্ব।

তথ্যসূত্র 

১৯৭৭-এ মৃত্যু
১৯০২-এ জন্ম
পূর্ব পাকিস্তানের গভর্নর
মিয়ানমারে পাকিস্তানের রাষ্ট্রদূত
শফিউল ইসলাম মহিউদ্দিন

শফিউল ইসলাম মহিউদ্দিন একজন বাংলাদেশী ব্যবসায়ী, ফেডারেশন অব বাংলাদেশ চেম্বারস অফ কমার্স অ্যান্ড ইন্ডাস্ট্রিজের (এফবিসিসিআই) সাবেক সভাপতি ও ঢাকা-১০ আসনের সংসদ সদস্য। তিনি বাংলাদেশ গার্মেন্টস ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশনের (বিজিএমইএ) সভাপতি ছিলেন।

প্রারম্ভিক জীবন
শফিউল ঢাকা বিশ্ববিদ্যালয় থেকে হিসাব বিজ্ঞানে বি.কম (অনার্স) এবং এম.কম ডিগ্রি অর্জন করেন।

কর্মজীবন
মহিউদ্দিন তিরিশ বছরেরও বেশি সময় ধরে দেশের আরএমজি খাতের সাথে যুক্ত ছিলেন। ১৯৯২ সালে ওনাস অ্যাপারেল লিঃ প্রতিষ্ঠা করে গার্মেন্টস শিল্পে প্রবেশ করেন।  তারপর পুস্পো গ্রুপ নামে পোশাক শিল্প প্রতিষ্ঠান শুরু করেন। গার্মেন্টস এক্সেসরিজ, রিয়েল এস্টেট, শিপিং, ফিশিং, ট্রলার, ড্রেজিং, সোলার এনার্জি, অটো ইট, হস্তশিল্প ইত্যাদির মতো ব্যবসায়ও তিনি যুক্ত। তিনি বিজিএমইএ বিশ্ববিদ্যালয় ফ্যাশন অ্যান্ড টেকনোলজির (বিইউএফটি) ট্রাস্টি বোর্ডের পরিচালক, সোসাইটি ফর অ্যান্টি অ্যাডিকশন মুভমেন্টের (এসএএম) ভাইস প্রেসিডেন্ট, বাংলাদেশ পোশাক শিল্পের জন্য সেন্টার অব এক্সিলেন্স (সিইবিএআই) এবং রাগবি ফেডারেশন, মোহামেডান স্পোর্টিং ক্লাব লিমিটেড এবং বিজিএমইএ অ্যাপারেল ক্লাবের পরিচালক।

রাজনৈতিক জীবন 
শফিউল ইসলাম মহিউদ্দিন ২১ মার্চ ২০২০ সালে ঢাকা-১০ আসনের উপনির্বাচনে আওয়ামী লীগের মনোনয়নে সংসদ সদস্য নির্বাচিত হন। তিনি ১১৭টি কেন্দ্রে মোট ভোট পেয়েছেন ১৫৯৫৫। তার নিকটতম প্রতিদ্বন্দ্বী বিএনপির শেখ রবিউল আলম ভোট পেয়েছেন ৮১৭। নির্বাচনে ভোট পড়েছে ৫.২৮ শতাংশ।

ব্যক্তিগত জীবন
মহিউদ্দিন ব্যক্তিগত জীবনে লিজা খালিদ ইসলামের সাথে বিবাহ বন্ধনে আবদ্ধ হন। তাদের তিন মেয়ে পুষ্প ইসলাম মহিউদ্দিন সিমরান, টায়না ইসলাম মহিউদ্দিন ,ইসাবেলা ইসলাম মহিউদ্দিন এবং এক ছেলে রমিজ ইসলাম মহিউদ্দিন ।

তথ্যসূত্র

ঢাকা বিশ্ববিদ্যালয়ের প্রাক্তন শিক্ষার্থী
একাদশ জাতীয় সংসদ সদস্য
বাংলাদেশ আওয়ামী লীগের রাজনীতিবিদ
বাংলাদেশী ব্যবসায়ী
ঢাকার ব্যক্তি
জীবিত ব্যক্তি
১৯৫৫-এ জন্ম
সৈয়দ আবুল কালাম আজাদ

সৈয়দ আবুল কালাম আজাদ (জন্ম: ১ অক্টোবর ১৯৫১) তিনি অধ্যাপক  এবং ঢাকা বিশ্ববিদ্যালয় এর প্রাক্তন কোষাধ্যক্ষ।  তিনি জাতীয় বিশ্ববিদ্যালয়, বাংলাদেশের কোষাধ্যক্ষও ছিলেন।

শৈশব ও পড়ালেখা
আজাদ বাংলাদেশের লক্ষ্মীপুর জেলা ১৯৫১ সালে জন্মগ্রহণ করেন। তার পিতার নাম সৈয়দ আমিন উল্লাহ। তিনি ১৯৭৩ সালে ঢাকা বিশ্ববিদ্যালয় থেকে স্নাতকোত্তর শেষ করেছেন। তিনি মার্কেটিং বিভাগের প্রথম ব্যাচের শিক্ষার্থী ছিলেন।

তিনি ব্যবসা বিভাগ হতে মার্কিন যুক্তরাষ্ট্রের ওয়েস্টার্ন ইলিনয় বিশ্ববিদ্যালয় থেকে স্নাতকোত্তর শেষ করেছেন। অধ্যাপক এম.এ. কুদ্দুস এর তত্ত্বাবধানে ২০১৫ সালে আজাদ পিএইচডি করেছেন। তার পি এইচ ডির বিষয় "বাংলাদেশের উচ্চ-মূল্যবান কৃষি পণ্য: কৃষি-ব্যবসায়ের সুযোগ ও সীমাবদ্ধতার উপর একটি অভিজ্ঞতা "।

কর্মজীবন
সৈয়দ আবুল কালাম আজাদ ঢাকা বিশ্ববিদ্যালয়-এর মার্কেটিং  বিভাগের অধ্যাপক। তিনি ৪ ফেব্রুয়ারি ২০০৬ থেকে ২৩ জানুয়ারী ২০০৯ ঢাকা বিশ্ববিদ্যালয় কোষাধ্যক্ষ ছিলেন  ।  এবং ২৪ শে মার্চ ২০০২ থেকে ৩ ফেব্রুয়ারি ২০০৬ পর্যন্ত জাতীয় বিশ্ববিদ্যালয় এর  কোষাধ্যক্ষ ছিলেন  । আজাদ মুক্তিযোদ্ধা জিয়াউর রহমান হল এর প্রথম প্রভোস্ট  ছিলেন   তিনি বিজনেস স্টাডিজ অনুষদের ডিন ছিলেন . ।  তিনি ১৯৮৯ থেকে ১৯৯২ পর্যন্ত মার্কেটিং  বিভাগের প্রধান এর দায়িত্বও পালন করেছিলেন।

আজাদ বর্তমানে জগন্নাথ বিশ্ববিদ্যালয় এর একাডেমিক কাউন্সিল সদস্য  এবং ইস্ট ওয়েস্ট বিশ্ববিদ্যালয়  এবং প্রিসিডেন্সি বিশ্ববিদ্যালয়,. বাংলাদেশের সাবেক একাডেমিক কাউন্সিল সদস্য। আজাদ জাতীয়তাবাদী ঐক্য পরিষদের সাবেক আহ্বায়ক ছিলেন  ।

তিনি ১৩ জুন, ২০০১ সালে একটি বাংলাদেশী প্রতিনিধি দলের সাথে বিজনেস স্টাডিজ অনুষদের ডিন হিসাবে পাকিস্তানের করাচির গ্রিনিচ বিশ্ববিদ্যালয় পরিদর্শন করেছিলেন।

প্রকাশনা
ঢাকা শহরে মুদি সামগ্রীর খুচরা বিপণন ", মোঃ জাকির হোসেন ভূঁইয়ার সাথে লেখা হয়েছিল, ১৯৯২ সালে ঢাকা বিশ্ববিদ্যালয় ব্যবসায় গবেষণা ব্যুরো দ্বারা প্রকাশিত।

বিতর্ক
২০০৭ সালে, রাজউক, ঢাকা উন্নয়ন কর্তৃপক্ষ, ঢাকা বিশ্ববিদ্যালয় কর্তৃপক্ষকে রাজউকের অনুমোদন ছাড়াই বিল্ডিং আইন, বিধি ও কোড লঙ্ঘনের জন্য অভিযুক্ত করে  "বিল্ডিংয়ের অনুমোদনের আইনি বাধ্যবাধকতার জবাবে আজাদ বলেছিলেন, ।

তথ্যসূত্র

ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী শিক্ষায়তনিক
জীবিত ব্যক্তি
১৯৫১-এ জন্ম
ঢাকা বিশ্ববিদ্যালয়ের শিক্ষক
লক্ষ্মীপুর জেলার ব্যক্তি
আলী আকবর (শিক্ষাবিদ)

মো. আলী আকবর (জন্ম: ১০ মার্চ ১৯৫২) একজন বাংলাদেশী শিক্ষাবিদ। তিনি বাংলাদেশ কৃষি বিশ্ববিদ্যালয়ের (বিএইউ) প্রাক্তন উপাচার্য।

শিক্ষাজীবন 
আকবর যথাক্রমে ১৯৭৫ এবং ১৯৭৭ সালে বাংলাদেশ কৃষি বিশ্ববিদ্যালয় পশুপালন অনুষদ থেকে স্নাতক এবং স্নাতকোত্তর অর্জন করেছেন। এরপরে তিনি ১৯৭৭ সালে প্রাণী পুষ্টি বিভাগে প্রভাষক হিসাবে যোগদান করেন। তিনি আবারডিন বিশ্ববিদ্যালয় থেকে ডক্টরেট ডিগ্রি অর্জন করেন।

কর্মজীবন 
আকবরকে ১৯৯৩ সালে অধ্যাপক হিসেবে পদোন্নতি দেওয়া হয়।

বাংলাদেশ কৃষি বিশ্ববিদ্যালয়ে পূর্ববর্তী উপাচার্য মো. রফিকুল হকের পদত্যাগের পরে আকবরকে ২৫ মে ২০১৫ এ চার বছরের মেয়াদে এই পদে নিয়োগ দেওয়া হয়েছিল।

তথ্যসূত্র 

বাংলাদেশী শিক্ষায়তনিক
বগুড়া জেলার ব্যক্তি
১৯৫২-এ জন্ম
জীবিত ব্যক্তি
বাংলাদেশী শিক্ষাবিদ
বাংলাদেশ কৃষি বিশ্ববিদ্যালয়ের উপাচার্য
১৯৫০-এ জন্ম
বাংলাদেশ কৃষি বিশ্ববিদ্যালয়ের শিক্ষক
কারমেন লামাগনা

কারমেন জেড. লামাগনা (জন্ম ১ ডিসেম্বর ১৯৫৬)  একজন ফিলিপিনো শিক্ষাবিদ।  তিনি আমেরিকান ইন্টারন্যাশনাল ইউনিভার্সিটি-বাংলাদেশ (এআইইউবি)-এর উপাচার্য ছিলেন। ১৯৯৭ সালে এআইইউবির ভিসি হওয়ার মাধ্যমে, তিনি বাংলাদেশের কোনো বিশ্ববিদ্যালয়ের প্রথম মহিলা উপাচার্য হিসাবে নিযুক্ত হন। তিনি এছাড়া অ্যাসোসিয়েশন অফ ইউনিভার্সিটি অফ ইউনিভার্সিটি অফ এশিয়া অ্যান্ড প্যাসিফিকের (এউএপি) সভাপতি এবং আন্তর্জাতিক অ্যাসোসিয়েশন অফ ইউনিভার্সিটি প্রেসিডেন্টস (আইএইউপি) এর কোষাধ্যক্ষ হিসাবে দায়িত্ব পালন করেছেন।

পড়ালেখা ও কর্মজীবন
লামাগনা ১৯৭৮ সালে ম্যানিলার অ্যাডামসন বিশ্ববিদ্যালয় থেকে রাসায়ন প্রকৌশলে স্নাতক ডিগ্রি অর্জন করেন। তিনি ফিলিপাইন নরমাল বিশ্ববিদ্যালয় (১৯৯০), রিজাল টেকনোলজিক বিশ্ববিদ্যালয় (১৯৯৪) এবং পূর্ব বিশ্ববিদ্যালয় (১৯৯৫) থেকে তিনটি মাস্টার ডিগ্রি অর্জন করেছেন। ২০০৩ সালে তিনি ক্যালিফোর্নিয়া কোস্ট বিশ্ববিদ্যালয় থেকে ব্যবসায় প্রশাসনে পিএইচডি ডিগ্রি অর্জন করেন।

লামাগনা পার্পেচুয়াল হেল্প ইউনিভার্সিটির (১৯৭৮-১৯৭৯) এবং এএমএ কম্পিউটার কলেজের (১৯৮২-১৯৮৪) ফ্যাকালিটি সদস্য ছিলেন। তিনি ১৯৯৪-১৯৯৬ সালে এআইইউবি-র প্রকল্প পরিচালক এবং ১৯৯৬ সালে এএমএ কম্পিউটার কলেজে ব্যবসায় উন্নয়নের সহকারী ও সহ-সভাপতি হিসাবে দায়িত্ব পালন করেছিলেন। ১৯৯৭ সালে তিনি এআইইউবির উপাচার্য হিসাবে নিযুক্ত হন। তিনি বাংলাদেশের কোনো বিশ্ববিদ্যালয়ের প্রথম মহিলা উপাচার্য।

পুরস্কার
২০০৬ সালে তিনি ফিলিপাইনের রাষ্ট্রপতি গ্লোরিয়া মাকাপাগাল আরোইয়ো এর নিকট থেকে বিদেশে ফিলিপিনো ব্যক্তি এবং সংস্থা পুরস্কার পান। ২০১২ সালে, তিনি আন্তর্জাতিক মহিলা জোট (টিআইএডাব্লু) দ্বারা শিক্ষা বিভাগের অধীনে বিশ্বের শীর্ষ ১০০ নারী হিসাবে নির্বাচিত হন।

তথ্যসূত্র

১৯৫৬-এ জন্ম
জীবিত ব্যক্তি
ফিলিপিনো শিক্ষাবিদ
ম্যানিলার ব্যক্তি
আমেরিকান ইন্টারন্যাশনাল ইউনিভার্সিটি-বাংলাদেশের শিক্ষক
আমেরিকান ইন্টারন্যাশনাল ইউনিভার্সিটি-বাংলাদেশের উপাচার্য
সাতবাড়িয়া ইউনিয়ন, সুজানগর

সাতবাড়িয়া ইউনিয়ন পাবনা জেলার সুজানগর উপজেলার একটি ইউনিয়ন।

ইতিহাস 
সাতবাড়িয়া ইউনিয়ন ২০টি গ্রাম ও ১২টি মৌজা নিয়ে গঠিত। এই এলাকার প্রধান পেশা হলো কৃষি ও মৎস্য চাষ ও বিক্রি। পদ্মার তীর ঘেঁষে এই ইউনিয়ন অবস্থিত। পদ্মার দৃশ্য অনেকগুলো গ্রামকে সৌন্দর্যমণ্ডিত করেছে এই ইউনিয়নের।

অবস্থান 
পাবনা জেলার সুজানগর উপজেলার একটি ইউনিয়ন।

ইউনিয়ন পরিষদ

যোগাযোগ ব্যবস্থা  
এই ইউনিয়নের যোগাযোগ ব্যবস্থা ভালো। সরকারী অধিকাংশ রাস্তা পাকা রয়েছে, তবে কিছু রাস্তা কাঁচা রয়েছে।

রাস্তা ঘাট

হাট বাজার

শিক্ষা প্রতিষ্ঠান 
এই ইউনিয়নে ১টি ডিগ্রি কলেজ, ২টি মাধ্যমিক বিদ্যালয়, ১টি মাদরাসা ও ১৪ টি সরকারী প্রাথ্যমিক বিদ্যালয় রয়েছে।
 
 ডিগ্রি কলেজ
 সাতবাড়িয়া ডিগ্রী কলেজ

 মাধ্যমিক বিদ্যালয়
 সাতবাড়ীয়া উচ্চ বিদ্যালয়
 সাতবাড়ীয়া বালিকা উচ্চ বিদ্যালয়

 মাদরাসা
 কুড়িপাড়া মোহাম্মাদিয়া দাখিল মাদরাসা

 প্রাথমিক বিদ্যালয় 
 সাতবাড়ীয়া সরকারী প্রাথমিক বিদ্যালয়
 তারাবাড়ীয়া সরকারী প্রাথমিক বিদ্যালয়
 কাচুরী সরকারী প্রাথমিক বিদ্যালয়
 নিশ্চিন্তপুর সরকারী প্রাথমিক বিদ্যালয়
 কুড়িপাড়া সরকারী প্রাথমিক বিদ্যালয়
 উপেন্দ্রনগর সরকারী প্রাথমিক বিদ্যালয়
 কাদোয়া সরকার প্রাথমিক বিদ্যালয়
 কাকিয়ান সরকারী প্রাথমিক বিদ্যালয়
 গুপিনপুর সরকারী প্রাথমিক বিদ্যালয়
 জোনারামচন্দ্রপুর সরকারী প্রাথমিক বিদ্যালয়
 ভাটপাড়া সরকারী প্রাথমিক বিদ্যালয়
 শ্যামনগর সরকারী প্রাথমিক বিদ্যালয়
 সিংহনগর সরকারী প্রাথমিক বিদ্যালয়
 কন্দপপুর সরকারী প্রাখমিক বিদ্যালয়

দর্শনীয় স্থান 
 পদ্মার নদীর সৌন্দর্য
 পদ্মা তীর ঘেঁষে কাঞ্চন পার্ক
 সাতবাড়িয়া কলেজ মাঠে শহীদ স্মৃতি সৌধ বিশেষ ভালো উল্লেখযোগ্য।

ব্যাংক ও এনজিও 

ব্যাংকের মধ্যে রয়েছেঃ
 গ্রামীণ ব্যাংক, সাতবাড়িয়া শাখা
 রাজশাহী কৃষি উন্নয়ন ব্যাংক, সাতবাড়িয়া শাখা

এনজিও সংস্থা গুলো
 ব্রাক
 আশা
 পাবনা প্রতিশ্রুতি
 আসিয়াব
 আরডিআরএস
 শাপলা

ধর্ম ও ধর্মীয় উৎসব

খাদ্য

তথ্যসূত্র 

সুজানগর উপজেলার ইউনিয়ন
বাগবাটি গণহত্যা

বাগবাটি গণহত্যা আল-বদর, পাকিস্তান সেনাবাহিনী, রাজাকার ও শান্তি কমিটির সমন্বয়ে এবং বৃহত্তর পাবনার পূর্ববর্তী জেলা সিরাজগঞ্জ উপ-বিভাগের বাগবাটি ইউনিয়নে ২০০ শতাধিক নিরস্ত্র বাঙালি হিন্দুদের শীতল রক্তপাতকে বোঝায়। গণহত্যার পরে মৃতদেহগুলি গণকবর বা ফেলে দেওয়া হয়।

পটভূমি 
বাগবাটি ইউনিয়ন সিরাজগঞ্জ মহকুমা সদর থেকে ১৪ কিমি উত্তর পশ্চিমে অবস্থিত। এটি এখন সিরাজগঞ্জ জেলা সদর উপজেলাধীন। পাকিস্তান সেনাবাহিনী যখন অপারেশন সার্চলাইট শুরু করে এবং সিরাজগঞ্জ দখল করে, তখন সিরাজগঞ্জ ও আশেপাশের অঞ্চল থেকে কয়েকশ বাঙালি হিন্দু বাগবাটি ইউনিয়নের অন্তর্গত বাগবাটি, হরিণগোপাল, পিপুলবেরিয়া এবং ধলদব গ্রামগুলিতে আশ্রয় নিয়েছিলেন। গণহত্যার একদিন আগে রাজাকার ও শান্তি কমিটির মধ্যে ঘোড়াছাড়া স্কুলে একটি সভা অনুষ্ঠিত হয়। সভায় সিদ্ধান্ত নেওয়া হয় যে বাগবাটি, হরিণোপাল এবং অলোকদিয়ার ৫ শতাধিক লোককে নির্মূল করা হবে।

হত্যাকাণ্ড 
২৭ শে মে ভোরে, একটি যৌথ অভিযানে পাকিস্তানি সেনাবাহিনী, আলবদর, রাজাকার এবং পূর্ব পাকিস্তান কেন্দ্রীয় শান্তি কমিটি গ্রামগুলিকে ঘিরে ফেলে। আল বদররা নির্বিচারে গুলি চালিয়ে দুই শতাধিক লোককে হত্যা করেছিল, বেশিরভাগ বাঙালি হিন্দু। আল বদর, রাজাকার এবং পূর্ব পাকিস্তান কেন্দ্রীয় শান্তি কমিটির সদস্যরা আগুন লাগিয়ে অসংখ্য আবাস্থল লুট করেছিল। পাকিস্তান সেনাবাহিনী মহিলাদের ধর্ষণ করেছে। গণহত্যার পরের দিন, বেঁচে থাকা ব্যক্তিরা বাগবাটি ও ধলদবের পূর্ববর্তী জমিদারদের নির্জন বাড়ির কূপে মৃতদেহ ফেলে দেয়।

স্মৃতিরক্ষা 
এই গণহত্যায় শহীদদের প্রতিবছর স্মৃতিতে স্মরণ করা হয়। বাগবাটি ইউনিয়ন পরিষদ ও স্থানীয়দের যৌথ উদ্যোগে কয়েক বছর আগে যে সমস্ত কূপে মৃতদের লাশ ফেলে দেওয়া হয়েছিল তার একটিতে একটি ছোট স্মৃতিসৌধ নির্মিত হয়েছিল। স্থানীয়রা গণহত্যার জায়গা ও গণকবর পুনরুদ্ধারের দাবি করেছে।

আরো দেখুন 

 ডেমরা গণহত্যা

তথ্যসূত্র 

১৯৭১-এ গণহত্যা
বাংলাদেশের স্বাধীনতা যুদ্ধে সংঘটিত গণহত্যা
১৯৭১-এ বাংলাদেশ
বাঙালি হিন্দু গণহত্যা
পূর্ব পাকিস্তানে বাঙালি হিন্দু গণহত্যা
১৯৭১ বাংলাদেশে পরিকল্পিত গণহত্যা
মুসলিমদের দ্বারা নিপীড়ন
১৯৭১-এ পাকিস্তান
পাকিস্তান কর্তৃক পূর্ব পাকিস্তানে সংঘটিত গণহত্যা
মুসলিম কর্তৃক হিন্দু নিপীড়ন
বাংলাদেশে লুটপাট
ডেমরা গণহত্যা

ডেমরা গণহত্যা  ১৯৭১ সালের ১৩ ই মে দখলদার পাকিস্তান সেনাবাহিনী  পাবনা জেলার বর্তমান ফরিদপুর উপজেলার ডেমরা ইউনিয়নের অন্তর্গত গ্রামের নিরস্ত্র হিন্দু বাসিন্দাদের উপর নির্মম এই গণহত্যা চালিয়েছিল। অনুমান করা হয় যে একদিনেই ৮০০-৯০০ মানুষ মারা গিয়েছিল।  ধর্ষণ ও লুণ্ঠনও করা হয়েছিল এবং মসজিদ, মন্দির, স্কুল ও ঘরবাড়ি জ্বালিয়ে দেওয়া হয়েছিল।

পটভূমি 
অপারেশন সার্চলাইটের অংশ হিসাবে পাকিস্তানি দখলদার সেনা যখন ঢাকা থেকে বাকি জেলাগুলির দিকে ছড়িয়ে পড়ে তখন লোকেরা তাদের বাড়িঘর ছেড়ে পালাতে শুরু করে। হিন্দুরা বাংলাদেশ ছেড়ে পালিয়ে যেতে শুরু করেছিল প্রতিবেশী দেশ ভারতে । তাদের পথে তারা ডেমরা ইউনিয়নের বাশগাড়ি নামে একটি প্রত্যন্ত গ্রামে আশ্রয় নিয়েছিল।

ঘটনাবলী 
স্থানীয় সহযোগীদের নেতৃত্বে পাকিস্তানি দখলদার সেনাবাহিনী বড়াল নদীর মধ্য দিয়ে ওই অঞ্চলে প্রবেশ করে এবং পরে বাঁশগাড়ি ও রূপসী গ্রাম ঘেরাও করে।  আসাদ নামে এক সহযোগী পাকিস্তানি সেনাদের বাশগাড়ি গ্রামে নিয়ে গিয়েছিলেন। রাত্রে পুরুষদের তাদের বাড়ি থেকে টেনে এনে একটি লাইনে দাঁড় করানো হয়, এবং সহযোগীদের সহায়তায় পাকিস্তানি সেনারা তাদের সামনে মহিলাদের ধর্ষণ করেছিল । এরপরেই নারী-পুরুষ উভয়কে গুলি করে হত্যা করা হয়েছিল এবং তাদের বাড়িতে আগুন দেওয়া হয়েছিল। কয়েকজন বেঁচে যাওয়া লোক পরদিন সকালে একটি গণকবরে মৃতদেহ ফেলে রেখে যায়।  বাশগাড়ি গ্রামের প্রায় ৩৫০ জন হিন্দু নিহত হয়েছিল।

তদন্ত 
আন্তর্জাতিক অপরাধ ট্রাইব্যুনালের ১১ সদস্যের একটি দল ২০১০ সালে ডেমরা গণহত্যার তদন্ত করেছিল। এই দলের নেতৃত্বে ছিলেন ট্রাইব্যুনালের অন্যতম প্রসিকিউটর সায়েদ রেজাউর রহমান।  তদন্তকারীরা বাশগাড়ি গ্রামে হত্যার স্থানগুলি পরিদর্শন করেছিলেন এবং যুদ্ধাপরাধের সাক্ষীদের সাক্ষাৎকার নিয়েছিলেন।  তাদের তদন্তে তারা মতিউর রহমান নিজামীকে গণহত্যার মাস্টারমাইন্ডিংয়ের জন্য দোষী বলে মনে করেন।  ২০১৬ সালে  নিজামিকে দোষী সাব্যস্ত করা হয়েছিল এবং ফাঁসি দিয়ে মৃত্যুদণ্ড কার্যকর করা হয়েছিল।

তথ্যসূত্র 

১৯৭১ বাংলাদেশে পরিকল্পিত গণহত্যা
বাংলাদেশের স্বাধীনতা যুদ্ধে সংঘটিত গণহত্যা
বাংলাদেশে হত্যাকাণ্ড
বাঙালি হিন্দু গণহত্যা
১৯৭১-এ বাংলাদেশ
পূর্ব পাকিস্তানে বাঙালি হিন্দু গণহত্যা
পাকিস্তান কর্তৃক পূর্ব পাকিস্তানে সংঘটিত গণহত্যা
এশিয়ায় মে ১৯৭১-এর ঘটনা
রক্ত পরীক্ষা

রক্ত পরীক্ষা হ'ল রক্তের নমুনার একটি পরীক্ষাগার বিশ্লেষণ যা সাধারণত একটি বিশেষ সুই ব্যবহার করে আঙুলের ডগা থেকে বা হাতের শিরা থেকে বের করা হয়। গ্লুকোজ টেস্ট বা কোলেস্টেরল পরীক্ষার মতো নির্দিষ্ট রক্ত উপাদানগুলির একাধিক পরীক্ষাগুলি প্রায়শই একটি টেস্ট প্যানেলে রক্তের প্যানেল বা রক্তের কাজ নামে একত্রে গ্রুপ করা হয়। শারীরবৃত্তীয় এবং জৈব রাসায়নিক পদার্থ যেমন রোগ, খনিজ সামগ্রী, ফার্মাসিউটিক্যাল ড্রাগ ড্রাগ কার্যকারিতা এবং অঙ্গ ফাংশন নির্ধারণ করতে রক্ত পরীক্ষাগুলি প্রায়শই স্বাস্থ্যের যত্নে ব্যবহৃত হয়। সাধারণ ক্লিনিকাল রক্ত প্যানেলগুলির মধ্যে একটি মৌলিক বিপাকীয় প্যানেল বা একটি সম্পূর্ণ রক্ত গণনা অন্তর্ভুক্ত থাকে । রক্ত পরীক্ষা ড্রাগ ওষুধের অপব্যবহার সনাক্তকরণের জন্য ওষুধ পরীক্ষায়ও ব্যবহৃত হয়। মার্কিন যুক্তরাষ্ট্রের কিছু জায়গায় বিয়ের আগে রক্ত পরীক্ষা করা দরকার।

নিষ্কাশন 
বিশ্লেষণের জন্য শরীর থেকে অপেক্ষাকৃত নিরাপদ ভেনিপাংচার পদ্ধতিতে শরীর থেকে কোষ এবং বহির্মুখী তরল (প্লাজমা) নেওয়া হয়। রক্তের শরীরের সর্বত্র প্রবাহিত হয়, একটি মাধ্যম হিসাবে কাজ করে অক্সিজেন ও পুষ্টি উপাদান কোষে সরবরাহ করে এবং বর্জ্য পদার্থ রেচন প্রক্রিয়ায় শরীর থেকে বের করে দেয়। ফলস্বরূপ, রক্ত প্রবাহের অবস্থা অনেক চিকিত্সার অবস্থাকে প্রভাবিত করে বা করতে পারে। এই কারণে রক্ত পরীক্ষা সর্বাধিক সম্পাদিত মেডিক্যাল টেস্ট ।

পরীক্ষার প্রকার

জৈব রাসায়নিক বিশ্লেষণ 
একটি মৌলিক বিপাকীয় প্যানেল সোডিয়াম, পটাশিয়াম, ক্লোরাইড, বাইকার্বোনেট, ব্লাড ইউরিয়া নাইট্রোজেন (বিইউএন), ম্যাগনেসিয়াম, ক্রিয়েটিনিন, গ্লুকোজ এবং কখনও কখনও ক্যালসিয়াম পরিমাপ করে। যে পরীক্ষাগুলি কোলেস্টেরলের মাত্রায় ফোকাস করে সেগুলি এলডিএল এবং এইচডিএল কোলেস্টেরলের মাত্রা, পাশাপাশি ট্রাইগ্লিসারাইড স্তরগুলি নির্ধারণ করতে পারে।

আণবিক প্রোফাইল 
 প্রোটিন ইলেক্ট্রোফোরেসিস (সাধারণ কৌশল - একটি নির্দিষ্ট পরীক্ষা নয়)
 পশ্চিমা দাগ (সাধারণ কৌশল a একটি নির্দিষ্ট পরীক্ষা নয়)
 লিভার ফাংশন পরীক্ষা
 পলিমারেজ চেইন বিক্রিয়া (ডিএনএ)। খুব অল্প পরিমাণে রক্তের সাথেই আজ ডিএনএ প্রোফাইলিং সম্ভব: এটি সাধারণত ফরেনসিক বিজ্ঞানে ব্যবহৃত হয়, তবে এটি এখন অনেক রোগের ডায়াগনস্টিক প্রক্রিয়ারও একটি অংশ।
 উত্তর ব্লট (আরএনএ)
 যৌন রোগে

সেলুলার মূল্যায়ন 
 কমপ্লিট ব্লাড কাউন্ট (বা সম্পূর্ণ রক্ত গণনা)
 হেমাটোক্রিট
 এমসিভি (গড়ের কর্পাসকুলার ভলিউম)
 মিডিয়াম কর্পাসকুলার হিমোগ্লোবিন ঘনত্ব (এমসিএইচসি)
 এরিথ্রোসাইট পলুপাতের হার (ESR)
 ক্রস ম্যাচিং । রক্ত সঞ্চালন বা প্রতিস্থাপনের জন্য রক্তের ধরন নির্ধারণ
 রক্তের সংস্কৃতিগুলি সাধারণত সংক্রমণের সন্দেহ হলে নেওয়া হয়। ইতিবাচক সংস্কৃতি এবং ফলস্বরূপ সংবেদনশীলতা ফলাফলগুলি চিকিৎসার পরিচালনার ক্ষেত্রে প্রায়শই দরকারী।

আরো দেখুন 
 বায়োমারকার (ওষুধ), একটি রক্তের পরীক্ষায় মাপা একটি প্রোটিন বা অন্যান্য জৈব জীবাণু
 রক্ত ফিল্ম, একটি মাইক্রোস্কোপের নিচে রক্তকণিকা দেখার উপায়
 রক্তের সীসা স্তর
 হেমাটোলজি, রক্ত গবেষণা
 লুমিনল, অপরাধের দৃশ্যে রক্তের জন্য একটি ভিজ্যুয়াল পরীক্ষা
 রক্তের অমিলের জন্য শাম্ম পরীক্ষা, একটি সাধারণ পরীক্ষা

তথ্যসূত্র 

রক্ত পরীক্ষা
রক্ত
রক্তকণিকা
অপর্যালোচিত অনুবাদসহ পাতা
শাঁখারীকাঠি গণহত্যা

শাঁখারীকাঠি গণহত্যায় রাজাকাররা শাঁখারীকাঠি বাজারে নিরস্ত্র হিন্দু পুরুষদের হত্যা করে। বাংলাদেশের বৃহত্তর খুলনা জেলার আলুকদিয়া গ্রাম ৪ নভেম্বর ১৯৭১ সালের এই গণহত্যায় ৪২ জন হিন্দু নিহত হয়েছে।

পটভূমি 
শাঁখারীকাঠি বাজারটি আলুকদিয়া গ্রামে অবস্থিত, যা এখন খুলনা বিভাগের বাগেরহাট জেলার কচুয়া উপজেলার আওতাধীন। ১৯৭১ সালে এটি বৃহত্তর খুলনা জেলার বাগেরহাট মহকুমার মধ্যে ছিল। বাংলাদেশের মুক্তিযুদ্ধের সময় জামায়াতে ইসলামীর নেতা একেএম ইউসুফ আলী খুলনার খান জাহান আলী রোডে জামায়াত বাহিনীর ৯৯ জন সদস্যকে নিয়ে রাজাকার বাহিনী গঠন করেন। রাজাকাররা বর্তমান বাগেরহাট জেলার দাবাগাহাটিহাট শিবির সহ বৃহত্তর খুলনা জুড়ে সর্বত্র শিবির স্থাপন করেছিল। জুলাইয়ের মাঝামাঝি একদল রাজাকার শাঁখারীকাঠি বাজারে প্রায় ২০০ হিন্দুকে জোর করে ইসলামে ধর্মান্তরিত করে। হিন্দুদেরকে ইসলামিক নাম দেওয়া হয়েছিল এবং তাদের গো-মাংস খাওয়াতে বাধ্য করা হয়েছিল, এটি হিন্দুদের একটি ধর্মপ্রথা বলে বিবেচিত।

হত্যাকাণ্ড 
৩ নভেম্বর, মুক্তিবাহিনী বাগেরহাট জেলার মোরেরেলগঞ্জ উপজেলায় এখন ডাইবাগ্যাহাটিতে রাজাকার শিবিরে আক্রমণ করে। আক্রমণ চলাকালীন রাজাকাররা মহাদেব সাহাকে বন্দী করে, যিনি আলুকদিয়া গ্রামের বাসিন্দা। ৪ নভেম্বর বিকেলে, কমান্ডার মুজিবুর রহমান মোল্লার নেতৃত্বে ডাবাগ্যাহাটি রাজাকার শিবির থেকে সশস্ত্র রাজাকারদের একটি দল বন্দি অবস্থায় মহাদেব সাহাকে নিয়ে আলুকদিয়া গ্রামে উপস্থিত হয়। তারা তিন দিক থেকে শাঁখারীকাঠির বাজার ঘেরাও করে এবং বিভিন্ন বয়সের প্রায় ৯০ হিন্দু পুরুষকে আটক করে। বন্দি হিন্দুদের জোড়া বেঁধে একটি লাইনে দাঁড় করিয়েছিল। হুইসেলের শব্দের সাথে সাথে তাদের গুলি করে রাজাকাররা। ৪২ জন হিন্দু মারা গিয়েছিলেন এবং বাকিরা আহত অবস্থায় বেঁচে ছিলেন। রাজাকাররা আশেপাশের কয়েকটি হিন্দু গ্রামকে লুট করে আগুন ধরিয়ে দেয়।

৬ নভেম্বর সন্ধ্যায় স্থানীয় গ্রামবাসীরা শাঁখারীকাঠি বাজার থেকে আহতদের উদ্ধার করে। পরে রাজাকাররা গ্রামবাসীদের জোর করে নিহতের মৃতদেহ বিশাখালী নদীর তীরে নিয়ে যায়, যেখানে তাদের গণকবর দেওয়া হয়েছিল।

স্মৃতিরক্ষা 
২০১০ সালের ৪ নভেম্বর গণহত্যার শিকার ব্যক্তিদের একটি অনুষ্ঠানের মাধ্যমে প্রথমবারের মতো আনুষ্ঠানিকভাবে স্মৃতিতে স্মরণ করা হয়। পরে হত্যার জায়গায় এটিতে নিহতদের নাম সংবলিত একটি ফলক স্থাপন করা হয়েছিল।

তদন্ত 
৯ জানুয়ারী, ২০১৩ এ, আন্তর্জাতিক অপরাধ ট্রাইব্যুনালের (বাংলাদেশ) নয় সদস্যের একটি দল একেএম ইউসুফের সংঘটিত যুদ্ধাপরাধ তদন্ত করতে শাঁখারীকাঠি পরিদর্শন করে। শাঁখারীকাঠিতে গণহত্যা ইউসুফ সাহায্য রাজাকারদের একটি ইউনিট দ্বারা সংঘটিত হয়েছিল। তদন্ত কর্মকর্তা মোহাম্মদ হেলাল উদ্দিনের মতে, সিরাজুল ইসলাম রাজাকার ইউনিটের প্লাটুন কমান্ডারদের মাঝে প্রধান ছিলেন।

আরো দেখুন 

 চুকনগর গণহত্যা 
 ডাকরা গণহত্যা

তথ্যসূত্র 

১৯৭১ বাংলাদেশে পরিকল্পিত গণহত্যা
১৯৭১-এ পাকিস্তান
বাংলাদেশে হত্যাকাণ্ড
১৯৭১-এ গণহত্যা
১৯৭১-এ বাংলাদেশ
বাঙালি হিন্দু গণহত্যা
পূর্ব পাকিস্তানে বাঙালি হিন্দু গণহত্যা
পাকিস্তান কর্তৃক পূর্ব পাকিস্তানে সংঘটিত গণহত্যা
বাংলাদেশে লুটপাট
বাংলাদেশের মার্কেটপ্লেসে হামলা
শাহাদাতুজ্জামান

মাওলানা শাহাদাতুজ্জামান বাংলাদেশ জামায়াতে ইসলামীর রাজনীতিবিদ। ১৯৯১ সালে ৫ম সংসদ নির্বাচনে তিনি বগুড়া-২ আসন থেকে  সংসদ সদস্য নির্বাচিত হন।

প্রাথমিক জীবন ও কর্ম
শাহাদাতুজ্জামান বগুড়া জেলার শিবগঞ্জ উপজেলায় জন্মগ্রহণ করেন।  তিনি বগুড়া জেলার সরকারি মুস্তাফাবিয়া আলিয়া মাদ্‌রাসা থেকে হাদিস শাস্ত্রে উচ্চতর ডিগ্রি অর্জন করেন।  ১৯৯১ সালে পঞ্চম জাতীয় সংসদ নির্বাচনে  বগুড়া-২ (শিবগঞ্জ) আসন থেকে ৩৩ হাজার ৯৬৯ ভোট পেয়ে সংসদ সদস্য নির্বাচিত হন।  তার প্রতিদ্বন্দ্বী  প্রার্থী ছিলো বিএনপির মতিয়র রহমান।

গ্রেফতার
১০ আগস্ট ২০১৪ সালে বগুড়া শহরের রিয়াজ কাজী লেনের একটি ভবনে এনজিও’র সভার আড়ালে সরকারবিরোধী গোপন  এনজিও’র পরামর্শ সভা থেকে থেকে তাকে গ্রেফতার করে পুলিশ। এছাড়া ২০১৮ সালের ২২ অক্টোবর নির্বাচন পূর্ব মহূর্তে তাকে আবার গ্রেফতার করা হয়।

বহিঃসংযোগ
১৯৯১ সালে জামায়াত মনোনীত নির্বাচিত এমপি ছিলেন যারা

তথ্যসূত্র

বাংলাদেশ জামায়াতে ইসলামীর রাজনীতিবিদ
পঞ্চম জাতীয় সংসদ সদস্য
জন্মের বছর অনুপস্থিত (জীবিত ব্যক্তি)
জীবিত ব্যক্তি
বগুড়া জেলার রাজনীতিবিদ
দামোদর দেব

দামোদর দেব (১৪৮৮-১৫৯৮) ষোড়শ শতকের এক শরণ নামধর্মের একজন বিখ্যাত ধর্ম প্রচারক।  ১৪৮৮ খ্রীষ্টাব্দে নগাঁও জেলার নালচাতে তার জন্ম হয়েছিল। দামোদর দেব শ্রীমন্ত শংকরদেব-এর সামসাময়িক ছিলেন এবং ভট্টদেব-এর মত সাহিত্যিককে প্রেরণা যুগিয়েছিলেন।

প্রারম্ভিক জীবন
দামোদর দেবের পিতা-মাতা যথাক্রমে শতানন্দ এবং সুশীলা কামরূপের হাজোর নিবাসী ছিলেন। কালক্রমে তাদের পরিবার বর্তমান নগাঁওর নালচা, বরদোয়াতে থিতু হয় এবং তথায় দামোদর দেবের জন্ম হয়। বরদোয়াতে তার দেউতাকে শ্রীমন্ত শংকরদেবর সাথে বন্ধুত্ব স্থাপন করে। নবদ্বীপের কল্পচন্দ্রর কাছে দামোদর দেব তার দুই ভায়ের সাথে শিক্ষা গ্রহণ করেছিলেন। তারা ব্যাকরণ, শব্দর অবরূপ এবং ব্যবহার, চার বেদ, ১৪ শাস্ত্র, গীতা, ভাগবত পুরাণ এবং অন্যান্য ধর্ম গ্রন্থসমূহ অধ্যয়ন করেছিলেন। পরে তার পরিবার  হাজোর মণিকোটে যায়। কিছুসময় পরে তিনি পিতার সাথে বরপেটা যান এবং চন্দ্রভাটিপুরে থাকতে শুরু করেন।

শংকরদেবের সাথে মিলন
দামোদরকে সঙ্গে পাবার পর, শংকরদেব তাকে তার সত্রে ভাগবত আবৃত্তি করতে দেয়ায় দামোদর এইবলে উত্তর দিয়েছিলেন, "আপনার মাটি যে মাটিতে ভক্তির বৃক্ষ বাড়তে পারে।" এবং এভাবেই তাদের মধ্যে বন্ধুত্ব স্থাপন হল। শংকরদেব তাকে ব্রাহ্মণদেরকে শরণ দিতে অনুরোধ জানিয়েছিলেন। শংকরদেব দামোদরকে মহাপুরুষীয়া নীতি মেনে চলতে পুরুষার্থ করেছিলেন।

তথ্যসূত্র

ধর্ম প্রচারক
১৬শ শতাব্দীর হিন্দু ধর্মগুরু
১৬শ শতাব্দীর ভারতীয় পণ্ডিত
১৪৮৩-এ জন্ম
১৫৯৮-এ মৃত্যু
নগাঁও জেলার ব্যক্তি